《恭次家大人初抵季弟海陵官舍之韵》
宋代·孙应求

食贫宁问肉如陵，且喜官曹简事程。
千里平淮随地阔，一江远水照水明。
几我怀古登临意，时作搔头讽咏声。
酬唱敢希朱树秀，粗分菽麦异周兄。

作者简介：孙应求，字伯起，馀姚（今属浙江）人。介子、应时长兄。乡贡进士。事见《宋元学案补遗》卷三五。今录诗十一首。